Neuvoston asetus (ETY) N:o 430/87, annettu 9 päivänä helmikuuta 1987, yhteisen tullitariffin alanimikkeeseen 07.06 A kuuluviin kolmansista maista lähtöisin oleviin tuotteisiin sovellettavasta tuontijärjestelmästä ja yhteisestä tullitariffista annetun asetuksen (ETY) N:o 950/68 muuttamisesta



Virallinen lehti nro L 043 , 13/02/1987 s. 0009 - 0010

Suomenk. erityispainos Alue 3 Nide 22 s. 0132

Ruotsink. erityispainos Alue 3 Nide 22 s. 0132



NEUVOSTON ASETUS (ETY) N:o 430/87, annettu 9 päivänä helmikuuta 1987, yhteisen tullitariffin alanimikkeeseen 07.06 A kuuluviin kolmansista maista lähtöisin oleviin tuotteisiin sovellettavasta tuontijärjestelmästä ja yhteisestä tullitariffista annetun asetuksen (ETY) N:o 950/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvosto vahvisti päätöksessä 86/222/ETY(1) Euroopan talousyhteisön ja Thaimaan kuningaskunnan välisen maniokin tuotantoa, kaupanpitämistä ja kauppaa koskevan yhteistyösopimuksen uusimisen, Indonesian ja Brasilian kanssa tehdyt sopimukset(2) ovat voimassa vähintään 31 päivään joulukuuta 1989; niihin päästiin neuvotteluilla, jotka käytiin tullitariffeja ja kauppaa koskevan yleissopimuksen (GATT) 28 artiklan nojalla yhteisön yhteisen tullitariffin alanimikkeeseen 07.06 A kuuluvien tuotteiden tuonnin osalta tekemän tariffimyönnytyksen väliaikaisesta suspendoimisesta ainakin 31 päivään joulukuuta 1989; kyseiset sopimukset antavat yhteisölle oikeuden suspendoida tämä myönnytys, yhteisö on sitoutunut GATTin sopimuspuoliin nähden soveltamaan tiettyihin tuotemääriin enintään kuusi prosenttia tullattavan tavaran arvosta olevaa maksua olemassaolevan sitoumuksen suspension aikana; suosituimmuuskohtelulausekkeen nojalla yhteisön on kohdeltava samalla tavoin GATTiin kuulumattomia tämän lausekkeen soveltamiseen oikeutettuja kolmansia maita, yhteisön säädettyä makeiden bataattien tuontia koskevasta suojatoimenpiteestä käytiin Euroopan talousyhteisön ja Kiinan kansantasavallan välisen kauppaa ja taloutta koskevan yhteistyösopimuksen(3) 6 artiklan mukaisesti neuvotteluja yhteisen tullitariffin alanimikkeeseen 07.06 A kuuluvan maniokin ja alanimikkeeseen 07.06 B kuuluvien makeiden bataattien yhteisöön suuntautuvasta tuonnista; näiden neuvottelujen tuloksena saavutettiin molempia osapuolia tyydyttävä ratkaisu, jonka mukaan Kiina rajoittaa vuosina 1987, 1988 ja 1989 vuotuisen maniokin vientinsä 350 000 tonniin ja vuotuisen makeiden bataattien vientinsä 600 000 tonniin ja yhteisö sallii näiden määrien tuonnin soveltaen maniokkiin enintään kuusi prosenttia tullattavan tavaran arvosta olevaa maksua, ja näillä edellytyksillä olisi laajennettava tällä hetkellä asetuksessa (ETY) N:o 950/68(4), sellaisena kuin se on viimeksi muutettuna asetuksella (ETY) N:o 4066/86(5), olevia alanimikettä 07.06 A koskevia säännöksiä, ON ANTANUT TÄMÄN ASETUKSEN: 1 artikla Yhteisen tullitariffin alanimikkeeseen 07.06 A kuuluvien tuotteiden - maniokinjuurien, arrow-juuren ja salepin sekä muiden samankaltaisten runsaasti tärkkelystä sisältävien juurien ja mukuloiden makeita bataatteja lukuun ottamatta - tuonnissa sovellettavan, enintään kuusi prosenttia tullattavan tavaran arvosta olevan maksun kantaminen rajoitetaan vuosittain seuraaviin kolmansien alkuperämaiden vahvistamiin määriin: a) Thaimaa: päätöksessä 86/222/ETY vuosiksi 1987, 1988, 1989 ja 1990 vahvistetun sopimuksen uusimisen tuloksena saadut määrät, b) Indonesia: 825 000 tonnia vuodessa vuosina 1987, 1988 ja 1989, c) muut nykyiset GATTin sopimuspuolet Thaimaata ja Indonesiaa lukuun ottamatta: 145 590 tonnia vuodessa vuosina 1987, 1988 ja 1989, d) Kiina: 350 000 tonnia vuodessa vuosina 1987, 1988 ja 1989, e) muut kuin a, b, c ja d alakohdassa mainitut kolmannet maat: 30 000 tonnia vuonna 1987; vuosiksi 1988 ja 1989 neuvosto vahvistaa määrät määräenemmistöllä komission ehdotuksesta. 2 artikla Yksityiskohtaiset säännöt tämän asetuksen soveltamisesta vahvistetaan asetuksen (ETY) N:o 2727/75(6) , sellaisena kuin se on viimeksi muutettuna asetuksella (ETY) N:o 2913/86(7), 26 artiklassa säädettyä menettelyä noudattaen. 3 artikla Asetuksessa (ETY) N:o 950/68 oleva yhteisen tullitariffin alanimikettä 07.06 A koskeva teksti säilytetään sellaisena kuin se on liitteessä. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä helmikuuta 1987. Neuvoston puolesta Puheenjohtaja M.EYSKENS (1) EYVL N:o L 155, 10.6.1986, s. 8 (2) EYVL N:o L 219, 28.7.1982, s. 56 ja 58 (3) EYVL N:o L 250, 19.9.1985, s. 1 (4) EYVL N:o L 172, 22.7.1968, s. 1 (5) EYVL N:o L 371, 31.12.1986, s. 11 (6) EYVL N:o L 281, 1.1.1975, s. 1 (7) EYVL N:o L 272, 24.9.1986, s. 1 LIITE >TAULUKON PAIKKA>